**Konsekvenser Budsjett 2015**

Vedtak fra representantskapet 24.10.2014:

***«Budsjett 2015 skal ha samme økonomiske ramme som budsjett 2014 med eventuell konsekvensjustering av ikke reversible vedtak fattet i 2014. Der kostnadsveksten og derved konsekvensen av tilpassingen er sånn at leveransene til eierkommunene endres utilsiktet negativt, må det snarlig rapporteres om dette fra det enkelte styre.»***

Viser til vedtak 17/14 i styret 4.juni-2014 der skolens Rammer og Ressurser for skoleåret 2014/15 ble innvilget. Dette setter rammer for driften av Mortenstua Skole og utløser oppgaver og humankapital for å utføre de oppgavene skolen er satt til å gjøre.

Alle enkeltvedtak vedr. opplæring jf.r Opplæringsloven §5.1 – retten til Spesialundervisning, og vedtak om SFO gitt i den enkelte kommune opprettholdes i konsekvensjustert budsjett.

Ikke reversible avtaler kr. 2.400.000, inngått 2014 legges til Driftsbudsjettet 2014.

(Økt husleie inkl. felleskostnader, renhold, vaktmester, lønnsøkning 5.første mnd.)

Elevgruppa ved Mortenstua Skole har store og sammensatte lærevansker. Elevene har individuell opplæringsplan (IOP) eller individuell opplærings- og deltagelsesplan (IODP) i alle fag/fagområder. Det er stor variasjon av behov for ulik tilrettelegging fysisk og psykisk for å legge til rette for optimal undervisning mot de mål som settes for den enkelte. Dette krever handlingsrom for fleksibilitet, plass, ulike tilnærmingsmetoder, struktur, forutsigbarhet, ro for konsentrasjon, ulikt materiell for undervisning m.m. – alt individtilpasset.

Vennskap, relasjoner, likhet på mestringsnivå, noen å strekke seg etter og noen å være flinkere enn og god utnyttelse av kompetansen til de ansatte skaper læringsarenaen for elevene, og undervisning gis individuelt og i grupper av ulike størrelse og innhold.

Elevene har store behov utenom undervisning som utløser ekstra ressurser for den enkelte elev - innbygger i hjemkommunen. Det er viktig å se på helheten av rettigheter og tjenester som utløses av dette på alle forvaltningsnivåer, og der IKS-et er med å dekke en del av dette. Fellesskapets ivaretakelse av f.eks SFO/tilsyn SFO/Transport kan sammenliknes med Omsorgslønn, eller ekstra bemanning om eleven skulle hatt SFO lokalt. Lokalene er tilrettelagt for eleven/innbyggeren, sammenliknet med utbygging for rullestol, stellerom, materialvalg som tåler rasering av rom etc. Spisskompetanse og styrken i stort fagmiljø fremmer faglig vekst, trivsel og ansatte velger å bli i jobbene sine. Dette kommer eleven/innbyggeren/foresatte og kommune til gode ved stor innsikt og støtte i samarbeidet rundt den enkelte. IKS-et er et kompetansesenter. Dersom skolen som kompetansesenter forringes kan Mortenstua stå overfor en mulig kompetanseflukt i personalgruppa. De ansatte er opptatt av å være faglig oppdatert innen ulike områder, og det gjør Mortenstua skole per i dag til en spennende og givende arbeidsplass.

Videre er gitt en beskrivelse av tilbud ved skolen som er konsekvensvurdert og som ikke synliggjøres annet enn i samlet elevpris og faktisk kostnad pr. elev, men som er en del av IKS-ets helhetlige tilbud, direkte kutt og tiltak på organisering og drift/innhold.

|  |  |  |
| --- | --- | --- |
| **Tiltak**  | **Kostnad / Besparing** | **Konsekvens for intensjon IKS****Felleskapets fordeler** |
| Ikke bussfølge 40% | 200.000,- | Reduksjon 40 % assistent.Dagens situasjon: Elevenes hjemkommune innvilger spesialtransport transport, og skolen betaler for/ har med bussfølge i noen busser. Årsaken til bussfølge er elever med medisinske (epilepsi) og atferdsmessige forholdDenne kostnaden må legges til enkeltelever og øke elevprisen for den det gjelder. |
| Morgen/SFO 60%Tilsyn | 300.000,- | Reduksjon 60 % assistentAlle elever skysses i buss med leveringstid kl. 08:50.Grunnet samkjøring leveres det elever fra kl. 08.00 – 08.50 og skolen har bemannet tilsynsordning. Skolen har i dag dekket inn denne tilsynsressursen innenfor ordinært budsjett uten inndekking av utgifter.Konsekvens av reduksjon: økt behov for SFO for enkeltelever og /eller spesialskyss til skolestart og dermed ikke samkjøring med Fylkeskommunen/Østfold kollektivtransport. Dette vil gi dyrere transport.Konsekvens av dette er økt behov for dokumentert SFO og merkostnader for kommunen da behovet fra SFO økes, eller merarbeid for kommunen ved å stramme inn/organisere spesialskyss til avtalt leveringstidspunkt.  |
| Elevtransport for elever i nærskolene | 30.000,- | Inndragelse av deltagelse for elever ved nærskolen sin.Skolens policy om at elever og foresatte skal bli hørt/vurdert om det er mulighet for måloppnåelse på nærskole i noe del av undervisningstilbudet der man klarer å legge til rette for det, kan innfris i mindre utstrekning enn i dag, eller opphøre. |
| Elevtransport til bad og velferd/turer i skole og SFO | 60.000,- | Styrevedtak på Bad i østfoldbadet inndras.Merkostnad for kommunen legges til elevpris for å dekke kostnad dersom sakkyndig sier Bad som en del av opplæringstilbudet. Det har ikke vært enkeltvedtak tidligere, da skolen har dekket dette inn i tilbudet. Skolen og SFO deltar også på f.eks idrettsdager i regi av Østfold Idrettskrets, og turer knyttet opp mot temaer gruppene jobber med. Det er også tradisjon på turer i skolens ferier for å gi opplevelser utenom skolens arena. |
| Ikke Bad/gymundervisning | 50.000,- | Inndra svømmetilbud på Østfoldbadet for alle elever som har utbytte av varmtvannsbasseng og / eller gode tilrettelegginger av det fysiske miljø. Dersom tilbudet skal opprettholdes må merkostnad legges til elevpris for å dekke kostnad. Svømming er en del av læreplanen.I tillegg kommer kostnad til ekstra personale og transport.  |
| Redusert kjøregodtgjørelse | 20.000,- | Ikke kjøregodtgjørelse for ansatte for å følge elever på nærskole/bad.  |
| Ikke fysioterapeut | 250.000,- | Si opp avtale om kjøp av 50% fysioterapeut.Fysioterapeuten er med å ivareta IOP og måloppnåelse om fysisk aktivitet/gym ut ifra kunnskapsløftet, samt vedlikeholde og veilede personalet i utførelse av øvelser og aktiviteter som styrker kropp og funksjon. Fysioterapeuten innehar kunnskap om tekniske hjelpemidler. Hun veileder og bidrar team/foresatte i behovsvurdering, og har også ansvar for søknader, tilpassing og sikkerhet, samt gode rutiner for alle hjelpemidler for de mest funksjonshemmede elevene har. |
| Opphør Aktivitetstilbud8.-10.trinn | Assistent og miljøterapeut stillinger  | Ligger ikke inne som forslag besparing i konsekvensjustert budsjett.Vedtak om aktivitetstilbud / avlastning fattes med hjemmel i helse- og omsorgstjenesteloven §3-1, og tilbys pr. i dag på Mortenstua Skole.Ungdomsskole elever mister sitt aktivitetstilbud på ettermiddager og i skolens ferier. Avvikling av tilbudet vil gi store konsekvenser for foreldre mht. tilsynsbehov for barna deres.Aktivitetstilbud/støttekontakt eller omsorgslønn kan erstatte tjenesten i hver enkelt kommune.  |
|  |  |  |

|  |  |  |
| --- | --- | --- |
| **Tiltak**  | **Kostnad / Besparing** | **Konsekvens for intern drift****Innhold og organisering av ressurser** |
| Kompetanse og kvalitet på MortenstuaKompetanseheving,faglig samarbeid og utvikling.ROADet er meg det kommer an på ASKKartleggingIKT RessursgrupperProsjekterDeltagelse i nettverkMedansvar Formelt og uformelt samarbeid med kommunene | 400,000,-120.000,-350.000,- | Reduksjon av ca. 50% lærerReduksjon av ca. 25 % miljøterapeutReduksjon av ca. 60 % AssistentKonsekvens er mindre tid for pedagogisk personale til å holde skolen operant innenfor fagfeltet og oppgaver skolen er satt til å forvalte utenom undervisning. Kompetanse og kvalitet, holde oss faglig oppdatert, være en lærende organisasjon internt og eksternt. Skolen jobber med ROA, elevenes læringsmiljø og har et prosjekt med arbeidsmiljø, verdigrunnlag og er i startgropa på arbeid med skolens pedagogiske plattform. Arbeid m alternativ Supplerende kommunikasjon (ASK) og ROA (sosial kompetanse) er to av de viktigste områdene for våre elever, å gjøre seg forstått/bli forstått, og lære seg å kunne omgås andre. Skolens som kompetansesenter forringes.Internoppfølging av elever, team og utviklingsarbeid for å opprettholde og videreutvikle skolens kompetanse påvirkes. Skolen er organisert på 3 hus og det er satt av ressurser til medansvar IKT/support, SFO og medisinansvarlig.Mer bruk av PPT for kartlegging og oppfølging av elever. Ressurser til arbeid med å organisere og planlegge skolering på kompetanse for å opprettholde og videreutvikle skolens personale på 60 ansatte inndras. |
| Ikke salg av veiledning | 120.000,- | Reduksjon ca. 20 % lærerTiltaket inndras, da inntektene ikke dekker utgiftene ved salg av veiledning til kommunene. Eierkommunene mister sin mulighet til å kjøpe veiledning innenfor det spesialpedagogiske fagfeltet Mortenstua innehar kompetanse på.*Styret vedtok at veiledning kan selges til selvkost.* |

|  |  |  |
| --- | --- | --- |
| **Tiltak**  | **Kostnad / Besparing** | **Direkte kutt / endring av tjenesten** |
| Ikke vikar SFO ved kort tidsfravær | 200.000,- | Større gruppeløsninger og annen organisering av tilbudet. Ofte redusert bemanning på SFO pga. deltagelse i ansvarsgrupper, veiledning. I tillegg ikke vikar ved fravær. Ved beordring jfr. sikkerhet, vil det gå på bekostning av tid til samarbeid og forberedelse av undervisning for miljøterapeuter og assister – mindre tverrfaglig samarbeid. |
| Redusere bemanning fra 8/10 til 7/10 på SFO(vedtekts-endring) | 500.000,- | Inndra en assistentstilling.Mange elever krever tett oppfølging og enkeltfokus for å støtte kommunikasjon og sosiale ferdigheter, eller som sikkerhet overfor den enkelte eller de andre. Noen elever vil få mindre oppfølging, og SFO blir mer tilsyn. Elever som har behov for 1-1 bemanning må ha enkeltvedtak fattet i hjemkommunen da skolen ikke lenger kan dekke det innenfor ramma.Opplevd større slitasje på personale og økt fare for sykemeldinger. Pålagt ferie i skolens høst og vinterferie for personale pga. at ikke alle benytter det de har meldt som behov. Pos. konsekvens med mindre vikar 5.ferieuke ellers i året. Bedre system rundt søknad og avklaring av behov for SFO gjennom året. |
| Ikke overtid skole for hele personalet på kveldstid | 100.000,- | Pedagogisk personale kan ikke brukes som vikar.Kveldskurs, møtevirksomhet, foreldresamarbeid utenom skolens åpningstid må avsluttes eller legges innenfor arbeidstid.Konsekvens er at tiltak som opplæring, internskolering og samarbeid inndras.Ekstra betaling/delt dagsverk mm gjelder hele personalet for alt arbeid/møter utenom arbeidstid. |
| Legge ned U-skoletilbudet fra 1.8 | 80.000,- | (Husleie)3 elever må inn i lokaler på Mortenstua.Dersom flere nye elever blir vi trangbodde igjen. |
|  |  |  |

**Områder som er vurdert men ikke foreslått som innsparing:**

* Administrasjonsressursen

Består i dag av 100 % rektor, 75 % assisterende rektor og 70 % kontorstilling.

* Gruppe/Team/Trinnledelse og SFO ansvar

Består i dag av 15% pr hus, og 20 % SFO for hele Mortenstua for å forvalte daglig drift.

* Klasseledelse/hovedansvar pr. elev.

Særavtale innenfor arbeidstidsavtale for bruk av lovbestemte timer jfr. avtaleverket/skole.

Består i dag av 1 undervisningstime i uken pr. elev

* IKT – ansvar

14,5 % stilling som ivaretar hovedansvaret for IKT på administrativt og operasjonelt nivå – totalansvar opp mot privat leverandør, 60 ansatte, brukere og foresatte.

* Medisinsk ansvar

5,5 % til Autorisert Vernepleier for ansvar for å holde forskrift om miljørettet helsevern og rutiner rundt medisinering. Mange av våre elver får medisinering daglig.

* Renhold

Tjenesten kjøpes i dag av Eidsberg kommune som har et standard romprogram for beregning av behov.

* Vaktmester

Egen avtale om kjøp av liten vaktmestertjeneste i ikke-kommunalt eid bygg for interne vaktmestertjenester. I kommunale bygg inngår det i husleien.

**Områder som kan/bør vurderes 2015 i forbindelse med Eierstrategi**

**og Samarbeidsavtaler/besparing.**

* Innholdet og prioritering av ressurser og rammer for drift av Mortenstua, m bl.a. organisering av humanressurser etter elevenes enkeltvedtak
* Skolens organisering og ledelse – sett i sammenheng med skolens størrelse og enheter.
* Bruk av pedagogisk personale og – tverrfagligheten – lærer/miljøterapeut /assistent/fysioterapeut
* Praksis rundt samarbeid, bruk av ressurser i møtedeltagelse etc.

**Forutsetninger for budsjettering på Mortenstua og skoleluttkommentarer**

* Skoleår og budsjettår følger ikke hverandre.
* Eventuelle endringer i elevtall fra 1.8 kan føre til usikkerhetsfaktorer vedrørende budsjettering.
* Eventuell økning i timetall, endringer i enkeltvedtak eller nye bestemmelser fra sentralt hold skjer fra 1.8.2015.
* Elevene er svært ressurs krevende (en ny elev utløser ca. 1/3 lærer, ¼ miljøterapeut og ¼ assistent og utløser store utslag personalmessig og dermed kostnadsmessig.
* Elevtallet har økt hvert år de siste årene – i 2015 er det 6 elever som avslutter grunnskolen.
* Det er samarbeid rundt flere elever i eierkommunene, for tidlig å si om det resulterer i søknad om skoleplass. Det er lagt inn 2 nye elever fra 1.8.2015 i budsjettet.
* Opplæringstilbudet og SFO-tilbudet gis etter enkeltvedtak i hjemkommunene. Dette gir kommunene mulighet til å regulere tilbudet, men når enkeltvedtaket er fattet, må skolen benytte ressursene slik de er vedtatt for den enkelte elev, som vil si fram til 1.8 2015.
* Mer enn 90% av skolens utgifter er knyttet til lønn.
* Store økte kostnader på leie av lokaler, grunnet revidering av leieavtale og leie i «nytt» skolebygg – merutgifter ca. kr. 2.400.000 hvert år framover (Ikke reversible vedtak)
* Driftsutgifter 2014 fikk påslag ikke reversible vedtak.

Konsekvens budsjett 2014=2015 ble besparing på kr. 3.000.000,-

* Salderingsposten for budsjettlegging er elevpris og grunnbeløp til kommunene.
* Opprinnelig budsjett 2015 hadde inne en økning på 9% på elevprisen.
* Konsekvensjustert Budsjett 2015 har en økning på 4 % på elevprisen.
* Snittpris i økning på elevpris i perioden 2007 – 2013 er 3,7%

Heidi Lindemark

07/11/14